เล็ง Upside ขึ้นต่อ ขณะที่ SET อางจะทดสอบ High เดิมอีกรอบที่ 1148
ในรูปแสดงว่ายังมี Upside ได้อีกในตลาดหุ้นไทย และ Upside สำหรับ SET อาจจะขึ้นไปทดสอบ 1,148 (บวกหรือลบ 23 จุด)
13 ก.พ. 2555

ในรูปแสดงว่ายังมี Upside ได้อีกในตลาดหุ้นไทย และ Upside สำหรับ SET อาจจะขึ้นไปทดสอบ 1,148 (บวกหรือลบ 23 จุด) 
ซึ่งก็คือ High เดิมเมื่อเดือน ส.ค. 2011 ซึ่งเป็นระดับทางเทคนิคจิตวิทยา ที่หลายคนกำลังจับตาดูอยู่ และจะมี Update ให้ ในภาพใหญ่กว่านั้น ดัชนี KS Asia Pacific Index น่าจะปรับขึ้นจาก 1,340 ไปทดสอบ High เดิมแถวๆ 1,400 ซึ่งน่าจะมากพอที่จะดึง SET ขึ้นไปทดสอบ 1,148
อีกด้านหนึ่งของภาพใหญ่ ก็ไม่น่าจะมีแรงขายหนักๆ ที่ผู้เล่นรายใหญ่จะขายทำกำไรออกมา หลังจากมีข่าวดีเมื่ออาทิตย์ที่แล้ว ในประเด็นวิกฤตหนี้ในเขตยูโร เพราะว่าดัชนี US dollar index น่าจะซิกแซ็กลงต่อได้ แปลว่า เงินทุนส่วนใหญ่น่าจะยังคงไหลออกจาก US dollar index กลับเข้าไปยังยูโร ซึ่งแสดงถึง Sentiment ด้านบวกในเขตยูโรที่น่าจะไปต่อได้ แต่ถ้า US dollar index แตะแนวรับใกล้ 77 และถ้ามีรีบาวด์ขึ้นมาจากตรงนั้น Sentiment ในเขตยูโรน่าจะกลับมาลบอีกรอบ แต่ 77 ก็ยังอยู่ลึกลงไป ซึ่งทั้งหมดนี้จะมีอธิบายให้ใน Leading Signs และจะมี Update ให้
ในหุ้นหลักก็ยังลุ้นซิกแซ็กขึ้นต่อ โดยด่านที่เราต้องจับตาอาทิตย์นี้ ก็คือ SET50 ที่ 798 และ 815 ในรูปธนาคาร แถวๆ 415416 และพลังงานที่ 22,376 และ 22,950 (มีรูปให้ดูใน Daily Market Timing และตัวเลขเหล่านี้อาจต้องขอปรับวันต่อวันตามเส้น Trend ที่ชันขึ้น ซึ่งก็จะมี Update ด้วยเช่นกัน) 
ในอีกภาพใหญ่ที่เรากำลังจับตา คือ ราคาถั่วเหลืองโลกอาจกำลังตั้งหลักที่แนวรับระยะกลางยาว เมื่อดูจาก Chart ของ Soybean Futures (ดูรูปได้ใน Market Timing ฉบับวันจันทร์) และจะชัดเจนมากขึ้นถ้าทะลุขึ้นมายืนเหนือ 1,278 ได้ (ราคาเมื่อวันศุกร์ ณ เวลา 17.00 น. อยู่ที่ 1,222) ซึ่งเรื่องนี้ก็น่าจะช่วยหนุนกับที่ TVO ก็กำลังตั้งหลักและเริ่มรีบาวด์จากเขตแนวรับระยะกลางยาวด้วย และหุ้น TVO มีลุ้นจะแซงราคาถั่วเหลือด้วยในรอบนี้ 
ในหุ้นเป็นตัวๆ และหมวดอื่นๆ ที่ขอ Update คือ PTT ดูด่านที่ 355 และ 359360 ทะลุก็อาจต่อไปทดสอบ 374 BANPU ทะลุขึ้นมายืนได้เหนือ 640 และ 654660 ก็อาจมีลุ้นฟื้น (ซึ่งเรื่องนี้ก็จะคอยจับตาและ Update ให้ทั้งในนี้และใน Market Timing) IVL อาจเล็งต่อไป 48 โดยมีด่านระหว่างทางที่ 39.5040 และ 42.50 PTTGC ดูยาก อาจมีด่านที่ 7475 หรือเลยไป 8384 ESSO ทะลุ 14 ได้อาจฝ่าด่าน 14.50 ขึ้นไป 18 และหุ้น ICT และ THAI กำลังตั้งหลักขึ้นมา และอื่นๆ ซึ่งก็จะมี Update ใน Daily Market Timing
สำหรับแนวโน้มทองโลกกำลังทดสอบและพยายามฝ่าด่านแถวๆ 1,762 เหรียญสหรัฐ ทะลุได้ก็มีลุ้นต่อไปทดสอบ 1,790-1,800 เหรียญสหรัฐ และ/หรือ 1,880 เหรียญสหรัฐ หรือสูงกว่านั้น ในการลุ้นนั้นก็ระวังด้วยถ้าแถวๆ 1,7101,700 เหรียญสหรัฐ ยืนไม่อยู่ อาจแกว่งถอยลงไปทดสอบและตั้งหลักที่แนวรับ 1,670 เหรียญสหรัฐ และ/หรือ 1,640 เหรียญสหรัฐ สำหรับแนวโน้มระยะกลางยาวที่รีบาวด์ดีขึ้นมาจากเขตแนวรับนั้น จะดีมากขึ้นถ้าปิดขึ้นมายืนเหนือ 1,800 เหรียญสหรัฐได้ ซึ่งเรื่องนี้ก็จะคอย Update ให้ต่อไป สำหรับทองบ้านเรานั้น กำลังทดสอบด่าน 2.592.6 หมื่นบาท ทะลุก็อาจต่อไปทดสอบ 2.63 หมื่นบาท และ/หรือ 2.67 หมื่นบาท โดยแนวรับของการแกว่งมีที่ 25,240 บาท และ 2.48 หมื่นบาท